钦定古今图书集成/明伦汇编/氏族典/第540卷 > 《廖用贤尚友录》 > 翟唐
## 钦定古今图书集成/明伦汇编/氏族典/第540卷 > 《廖用贤尚友录》 > 翟唐

按《万姓统谱》：“唐字尧夫，第进士，为御史，以敢谏有声。
正德十年，莅广州，甫下车，即条布教令。性严毅不挠，
于豪猾一无所假。时市舶太监梁瑶骩法扰民，遂举
宪典束持之，因而奏讦瑶纳赂，其党遣禁校逮捕焉。
百姓奔走哭泣，如丧考妣，遮道留之，乃得迁嵩明县。”